TASCO:กำไรไตรมาส 3/59 ลดลงมากแนะขายหุ้นเต็มมูลค่าพื้นฐาน 17 บาท
TASCO:กำไรไตรมาส 3/59 ลดลงมากคงคำแนะนำในเชิงลบคือ เต็มมูลค่า (Fully Valued) และราคาพื้นฐานที่ 17.00 บาท ซึ่งประเมินด้วย P/E ปี 60 ที่ 8.5 เท่า บริษัทจะมีการประชุมนักวิเคราะห์เพื่อ update ข้อมูลในวันที่ 10 พ.ย.59 นี้
8 พ.ย. 2559

บล.ดีบีเอส วิคเคอร์ส ระบุในบทวิเคราะห์วันนี้(8 พ.ย.) ว่า บริษัท ทิปโก้แอสฟัลท์ จำกัด (มหาชน) หรือ TASCO ประกาศกำไรหลักไตรมาส 3/59 เพียง 329 ล้านบาท (-77% เทียบช่วงเดียวกันของปีก่อน, -53% q-o-q) ถือว่าออกมาน้อยตามคาด สาเหตุหลักที่กำไรอ่อนลงคือ อัตรากำไรขั้นต้นเป็นเพียง 10% เทียบช่วงเดียวกันของปีก่อนและเทียบไตรมาสก่อนหน้าที่ 22.1% และ 17.5% ตามลำดับ
โดยอุปสงค์หรือความต้องการยางมะตอยทั้งในประเทศและต่างประเทศ โดยเฉพาะเวียดนามและอินโดนีเซียที่ลดต่ำลง ยังผลให้เกิดแรงกดดันต่อราคาขายในต่างประเทศ สำหรับกำไรในงวด 9M59 คิดเป็นสัดส่วน 76% จากประมาณการทั้งปี 59
ความกังวลยังเป็นเรื่องอุปสงค์หรือความต้องการในยางมะตอยทั้งในประเทศและต่างประเทศที่ลดน้อย ยังผลให้ราคาขายยางมะตอยอ่อนตัวลง
บริษัทแจ้งการเข้าไปจองซื้อหุ้นบริษัท Thai Slurry Steel ในสัดส่วน 25% หรือ 1.2 ล้านหุ้นใหม่ ในงวดไตรมาส 4/59 ที่ราคา 181 บาทต่อหุ้น มูลค่ารวม 225 ล้านบาท โดยแหล่งเงินทุนจะมาจากกระแสเงินสดภายในบริษัท ทั้งนี้ Thai Slurry Steel ทำธุรกิจเป็นผู้นำเกี่ยวกับงานซ่อมแซมถนน ประโยชน์คือ ได้กำไรตามส่วนได้เสีย และ TASCO สามารถเข้าไปเจาะตลาดงานก่อสร้างระดับภูมิภาคที่ให้อัตรากำไรสูง
คงคำแนะนำในเชิงลบคือ เต็มมูลค่า (Fully Valued) และราคาพื้นฐานที่ 17.00 บาท ซึ่งประเมินด้วย P/E ปี 60 ที่ 8.5 เท่า บริษัทจะมีการประชุมนักวิเคราะห์เพื่อ update ข้อมูลในวันที่ 10 พ.ย.59 นี้